
Për kalimin në përgjegjësi administrimi të Ministrisë së drejtësisë të objektit “Zyra rajonale e sigurimeve shoqërore”, Sarandë, dhe për një ndryshim në vendimin nr.602, datë 15.9.2006 të Këshillit të Ministrave “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi institutit të sigurimeve shoqërore”

Në mbështetje të nenit 100 të Kushtetutës dhe të neneve 13 e 15 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Drejtësisë, Këshilli i Ministrave

Vendosi:

1. Kalimin në përgjegjësi administrimi nga Instituti i Sigurimeve Shoqërore te Ministria e Drejtësisë të objektit “Zyra rajonale e sigurimeve shoqërore”, Sarandë, me sipërfaqe 140 (njëqind e dyzet) m2, që ndodhet në ndërtesën e Gjykatës së Rrethit Gjyqësor, Sarandë, për rehabilitimin e kësaj gjykate.
2. Objekti i përcaktuar në pikën 1 të këtij vendimi të hiqet nga lista e inventarit, e miratuar me vendimin nr.620, datë 15.9.2006 të Këshillit të Ministrave.
3. Ngarkohen Ministri i Drejtësisë, Instituti i Sigurimeve Shoqërore dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

